Diari Oficial de la Generalitat Valenciana


Sumari del DOGV 9969, del 30-10-2024 (2024/11271)

ACORD de 29 d’octubre de 2024, del Consell, d'autorització de l’increment dels límits per a comprometre gasto plurianual, en la línia de subvenció de concessió directa S1087, «Inversions en la terminal logística de l'Àrea Industrial d'Almussafes», en el capítol 7 del programa pressupostari 722A00, Política industrial, de la Conselleria d'Innovació, Indústria, Comerç i Turisme, així com del nombre d'anualitats (VL 11.001/24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11189

CVE
:   NGVI-L-6311-90770

Data del document
:   29-10-2024

Organisme emissor
:   Presidència de la Generalitat / Conselleria d'Hisenda, Economia i Administració Pública

Tipus de document
:   Acord

La Direcció General d'Indústria, de la Conselleria d'Innovació, Indústria, Comerç i Turisme, com a òrgan gestor de la línia de subvenció de concessió directa S1087, «Inversions en la terminal logística de l'Àrea Industrial d'Almussafes», ha considerat oportú i necessari introduir  una nova modificació al Decret 98/2016 de 4 d'agost, del Consell (DOGV 7846, de 8 d'agost) en la norma que regula la subvenció, procedint a ampliar els terminis d'execució i de justificació, sense incrementar per això la quantia de la subvenció inicialment concedida i tot això atenent l'indubtable interés públic, econòmic i social de l'actuació inversora objecte de finançament públic.

El Decret 184/2023, de 10 d'octubre, del Consell (DOGV 9703, de 13 d’octubre), pel qual es modifica el Decret 98/2016 de 4 d'agost, del Consell (DOGV 7846, de 8 d'agost), va acordar un nou desglossament per anualitats, en la qual figura un crèdit de 0,00 euros per a l'exercici de 2024 i 400.000,40 euros per a l'exercici de 2025.

En conseqüència, en la Llei 8/2023, de 27 de desembre, de pressupostos de la Generalitat per a l'exercici 2024, no figura la línia de subvenció de concessió directa S1087, «Inversions en la terminal Logística de l'Àrea Industrial d'Almussafes», i per tant tampoc va ser introduïda en comptabilitat NEFIS l'anualitat corresponent a l'exercici 2025.

Amb data 29 juliol de 2024, Ford España, SL, empresa beneficiària de la citada línia de subvenció, va presentar davant la Direcció General d'Indústria un escrit sol·licitant una nova modificació del Decret 98/2016, de 4 d'agost, del Consell de bases reguladores, per a instar una nova ampliació del termini per a la realització de les inversions amb el consegüent reajustament d'anualitats, ajornant l'import que restava per executar (400.000,40 euros) des de l'exercici 2025 a l'exercici 2026, restant la distribució d'anualitats.

A este efecte, i en virtut del que es disposa en l'article 40.3 i 40.4 de la Llei 1/2015, d'Hisenda Pública, del Sector Públic Instrumental i de Subvencions, el Consell, a proposta de la consellera d'Hisenda, Economia i Administració Pública, el Consell, prèvia deliberació.

ACORDA

*Primer*

Autoritzar l'ampliació d'anualitats i del límit quantitatiu que establix l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de gasto plurianual en la línia S1087, «Inversions en la terminal logística de l'Àrea Industrial d'Almussafes», del capítol 7 del programa pressupostari 722A00, Política industrial, d'acord amb el següent detall:

|  |  |  |
| --- | --- | --- |
| *Anualitat* | *Límit actual* | *Límit modificat* |
| 2026 | 0,00 | 400.000,40 |

  
  

València, 29 d'octubre de 2024

Susana Camarero Benítez

Consellera secretària